Kõik ülejäänu selle tsikli juures  Mootorratta luustik sai seekord küll poolenisti ühelt eelmiselt projektilt laenatud. Minu Calimaxi nimeline aretis ei olnud omapärase kettülekande tõttu eriti töökindel lahendus, sest vihasemal kohaltvõtul kippus ketti üle hammaste viskama nii, et hammaste otsad murdusid, pealegi oli sõber hädas, kes vajas korralikku K mootorit. Nii saigi Calimaxi samuti lehtvedrudega raam pooleks lõigatud ja selle tagaosa koos kogu kupatusega puki otsa  tõstetud diiseljõuallika taha veeretatud.